Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 525

(182) A kizárólagos vásárlókijelölés eredményezhet hatékonyságnövelést, különösen akkor, ha a forgalmazóknak beruházásokat kell tenniük, például egy különleges berendezés beszerzése, képesség megszerzése vagy know-how átvétele formájában, annak érdekében, hogy megfeleljenek az adott fogyasztói osztály igényeinek. Ezeknek a beruházásoknak az értékcsökkenési idõtartama jelzi, hogy mennyi ideig indokolt a kizárólagos vásárlókijelölési rendszer fenntartása. Az indokoltság általában az új vagy komplex termékek, valamint az egyedi fogyasztó igényeihez igazítandó termékek esetében a legmegalapozottabb. Az azonosítható differenciált igények általában inkább a közbensõ termékek esetében jelentkeznek, mivel ezeket különféle szakmai vevõknek értékesítik. A végsõ fogyasztók körének a meghatározása esetében semmiféle hatékonyságjavulás nem valószínûsíthetõ, így a mentesítés sem valószínû.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes